หมอเผยเด็กป.4 ถูกปืนเพื่อนเจาะอก ต้องตัดม้ามบางส่วน เย็บตับซ่อมกระเพาะ
เด็กชายป.4 ถูกปืนเพื่อนเจาะอก ต้องดูแลอาการอย่างใกล้ชิด หมอเผยต้องตัดม้ามบางส่วน เย็บซ่อมกะบังลม เย็บตับ ซ่อมกระเพาะ คาดรักษาตัวอีกหลายเดือนจากกรณีเด็กชายอายุ 10 ขวบ เป็นนักเรียนชั้น ป. 4/4 แอบนำอาวุธปืน ขนาด 9 มม.ของพ่อ ซึ่งเป็นทหารไปเล่นที่โรงเรียนก่อนทำลั่นถูกเพื่อนร่วมชั้นเข้าบริเวณหน้าอก ตามที่ได้เสนอข่าวไปก่อนหน้านี้ (เด็กป.4 ขโมยปืนพ่อมาโรงเรียน กระสุนลั่นเจาะหน้าอกเพื่อนบาดเจ็บสาหัส)ล่าสุด เมื่อวันที่ 3 ม.ค. 63 คณะแพทย์โรงพยาบาลมหาราช ได้นำตัวเด็กชายตัวเล็ก (นามสมมติ) เข้าห้องผ่าตัดเพื่อทำการรักษา โดยมีนางติ๊ก (นามสมมติ) อายุ 41 ปี มารดาเฝ้ารออยู่หน้าห้องผ่าตัดนายวิเชียร จันทรโณทัย ผู้ว่าราชการจังหวัดนครราชสีมา เปิดเผยว่า เรื่องที่เกิดขึ้นเป็นเหตุสุดวิสัย และไม่ได้ตั้งใจให้เกิดขึ้น ซึ่งทางโรงเรียนก็ได้มีมาตรการป้องกันในระดับหนึ่ง แต่เรื่องนี้ไม่ได้เกิดขึ้นเป็นครั้งแรก ก่อนหน้าก็มีเกิดขึ้นที่จังหวัดอื่นๆ จึงเห็นว่าต้องมีการร่วมกันกับหน่วยงานที่เกี่ยวข้องเพื่อหาแนวทางป้องกันไม่ให้มีเหตุลักษณะนี้เกิดขึ้นอีกส่วนในทางคดีก็เป็นหน้าที่ของตำรวจ ซึ่งขณะนี้เด็กที่ทำปืนลั่นได้ถูกนำตัวไปส่งที่บ้านพักเด็กและครอบครัวจังหวัดนครราชสีมา เพื่อรอสืบสวนพร้อมเจ้าหน้าที่สหวิชาชีพตามกระบวนการของกฎหมายต่อไปนายแพทย์ เชิดศักดิ์ แสงศิริทองชัย ผู้ช่วยผู้อำนวยการ โรงพยาบาลมหาราช นครราชสีมา เปิดเผยว่า ผลการผ่าตัดเบื้องต้นผ่านไปด้วยดี กระสุนปืนโดนที่ปอด ผ่านไปที่กะบังลม และเฉี่ยวตับทะลุกระเพาะไปโดนม้ามด้วยทั้งนี้ หมอได้ใส่สายระบายเลือดที่ปอด เย็บซ่อมกะบังลม เย็บซ่อมตับ เย็บซ่อมกระเพาะ และตัดม้ามทิ้งบางส่วน ซึ่งคาดว่าอาจจะต้องรักษาตัวนานนับเดือน เนื่องจากการไปนั่งเรียนอาจจะมีผลกระทบกับแผลได้ จึงต้องพักให้หายดีก่อนจึงจะสามารถเข้าเรียนได้ขณะที่ผู้อำนวยการโรงเรียน เปิดเผยว่า ช่วงเกิดเหตุ มีกิจกรรมทำบุญตักบาตร ข้าวสารอาหารแห้ง พอมีเหตุเกิดขึ้นก็ได้รีบประสานกู้ภัยนำส่งโรงพยาบาลอย่างเร่งด่วน และมาทราบว่าเด็กแอบนำอาวุธปืนพ่อมาเล่นโดยไม่ได้คาดคิดปกติทางโรงเรียนก็มีการกวดขันตรวจสอบอยู่แล้ว แต่ด้วยวันดังกล่าวมีกิจกรรมทำให้ยากต่อการตรวจสอบจึงทำให้มีเหตุเกิดขึ้นซึ่งจะได้หามาตรการป้องกันอย่างเข้มงวดกว่านี้เพื่อไม่ให้มีเหตุการณ์เกิดขึ้นอีก
เด็กชายป.4 ถูกปืนเพื่อนเจาะอก ต้องดูแลอาการอย่างใกล้ชิด หมอเผยต้องตัดม้ามบางส่วน เย็บซ่อมกะบังลม เย็บตับ ซ่อมกระเพาะ คาดรักษาตัวอีกหลายเดือน 
เด็กป.4 ทำปืนลั่นใส่เพื่อน,ปืนลั่น,ปืนลั่นใส่อกเพื่อน,เอาปืนมาโรงเรียน,โคราช,ข่าวทั่วไป